
I. Причини, които налагат приемане на изменение и допълнение на Наредбата за символиката и отличията на Община Бургас:
	С решение по т.18 от Протокол № 26/23.07.2013 г. Общински съвет-Бургас прие Наредбата за символиката и отличията на Община Бургас. В процеса на прилагане на разпоредбите й се установиха пропуски, които се налагат да бъдат отстранени. Почетните отличия и звания на община Бургас трябва да имат необходимата тежест, което при сега действащата наредба се нуждае от допълнително регламентиране. С предлаганите норми се конкретизират критериите, по които едно лице може да бъде удостоено с отличията на община Бургас. Това ще улесни Общинския съвет в преценката при удостояване със званието. Необходимо е също и повишаване на гражданската активност в процеса на удостояване с отличията на община Бургас.

             II. Цели, които се поставят с предложения изменения и допълнения:
Целта, която се преследва с новите текстове, е постигане на ефективна и структурирана вътрешна правна уредба, както и попълване на празнотите в действащата към момента Наредба.

          III. Финансови и други средства, необходими за прилагане на новият правилник.
            За прилагането на изменението и допълнението на Наредбата, не са необходими допълнителни финансови средства.
 
IV. Очаквани резултати от прилагането.
Очакваните резултати от приемане на изменения и допълнения в Наредбата за символиката и отличията на Община Бургас са преодоляване на недостатъците, констатирани в практиката по прилагане на действащата наредба.

V. Анализ на съответствието с правото на Европейския съюз.
Предложеното изменение и допълнение на Наредбата за символиката и отличията на Община Бургас е в съответствие с европейското законодателство.




